अयोध्या फैसले की जानकारी मिलते ही खरीददारी के लिए उमड़े लोग - सत्योदय
लखनऊ। देररात जैसे ही टीवी के जरिए लोगों को अयोध्या केस के फैसले की जानकारी मिली तो गली-मोहल्लों में सन्नाटा पसर गया। थानों और पुलिस-प्रशासन के अलाधिकारियों की गाड़ियां सड़कों पर दौड़ने लगी। बाजार बंद होने की आशंका के कारण लोग रात में ही गृहस्थी का समान खरीदने के लिए निकल पड़े। दुकानदारों ने भी दुकान खोलकर समानों की बिक्री की। किराना सहित घरेलु जरुरत के सामान महंगे हो गए। उसके बावजूद लोग कतारों में सामान खरीदते नजर आये।
100 पर पहुंची प्याज…
चौक, ठाकुरगंज, नरही, इंद्रानगर के अलावा अन्य सब्जीमंडियों में शाम होते ही अधिकतर दुकानदार दुकानों में ताले जड़ कर चले जाते थे। लेकिन जैसे ही उन्हें अयोध्या केस के फैसले की खबर मिली वह टस से मस नहीं हुए। प्याज 100 तो टमाटर 80 से 90 रूपए प्रतिकिलोग्राम के हिसाब से बिका। आलू सहित अन्य सब्जियां महंगे दामों में लोगों ने खरीदी।
यह भी पढ़ें: अयोध्या फैसले से पहले पीएम मोदी की देशवासियों से अपील-बनाएं रखें शांति ….
तीन दिन बंद रहेंगे स्कूल…
डीएम लखनऊ अभिषेक प्रकाश ने फैसले को लेकर राजधानी के सभी सरकारी व प्राईवेट स्कूलों में तीन दिन तक बंद रहने का आदेश दिया है। साथ ही रात में पुलिस-प्रशासन के अधिकारियों के साथ बैठक कर सुरक्षा-व्यवस्था परखी। वहीँ, एसएसपी कलानिधि नैथानी ने लोगों से अपील की है कि शहर में आपसी भाईचारा बनाए रखें। अफवाहों पर ध्यान न दें। साथ ही सोशल मीडिया में कोई भी मनगढ़ंन समाग्री पोस्ट न करें। जिसने भी अफवाह फैलाई उसके खिलाफ कड़ी कार्रवाई की जाएगी।
अधिकारी मुस्तैद…
पुलिस-प्रशासन के अधिकारियों ने रात में शहर का जायजा लिया। संवेदनशील इलाकों में अर्धसैनिकबल के जवानों के साथ पुलिस-पीएसी बल को तैनात कर दिया गया है। शहर में शांति व्यवस्था बनाए रखने के लिए आईबी, मिलेट्री इंटेलीजेंस, एलआईयू और पुलिस की खुफिया विभाग शहर के सभी संवेदनशील और अति संवेदनशील इलाकों की जानकारियां जुटा रही है। पुराने लखनऊ के कई अतिसंवेदनशील जगहों पर शांति व्यवस्था बनाए रखने के लिए बड़े पैमानें पर पुलिस को तैनात किया है।http://www.satyodaya.com
Related Topics:#ayodhyamamal#lucknowmarket#
June 2, 2020, 10:22 am